एंबुलेंस के ड्राइवरों को अधीक्षक ने दिया नोटिस
राजनांदगांव|मेडिकल हॉस्पिटल के बाहर मौजूद प्राइवेट एंबुलेंस के ड्रायवर वार्डों में घूमकर मरीजों को बरगलाकर और गलत जानकारी देकर निजी हॉस्पिटल में लेकर जाते हैं। इससे इन ड्राइवरों को प्रत्येक मरीज के अनुसार रुपए मिलता हैं, जो प्राइवेट हॉस्पिटल में तय है।
जिसकी शिकायत मिलने पर हॉस्पिटल प्रबंधन ने एंबुलेंस के ड्राइवर विनय मेश्राम व राजकुमार बंसोड़ को नोटिस जारी किया हैं। इसके बावजूद यदि वार्ड में घुमते नजर आए, तो सीधे एफआईआर कर कानूनी कार्रवाई की जाएगी। अधीक्षक डॉ. केके सहारे ने बताया कि एंबुलेंस के ड्राइवर अपने कुछ साथियों के साथ वार्डों में घूमते हैं और मौका मिलते ही ग्रामीण एरिया से आने वाले मरीजों को गलत जानकारी देकर इलाज के लिए प्राइवेट हॉस्पिटल लेकर जाते हैं। लगातार इस मामले की शिकायत मिलने पर नोटिस जारी किया गया हैं। इस मामले में कुछ स्टाफ नर्स भी शामिल हैं, जिसकी जानकारी मिलने पर कड़ी कार्रवाई की जाएगी।
hin_Deva hin_Deva hin_Deva